Ashsha! Yan bindiga sun bindige mutane 2 har lahira a jahar Kaduna ▷ Legit.ng
Ashsha! Yan bindiga sun bindige mutane 2 har lahira a jahar Kaduna
5 months ago 2681 views by Muhammad Auwal
Wasu gungun miyagu yan bindiga sun kai wani samame da ake tunani kamar harin ramuwa ce biyo bayan ta’adin da dakarun rundunar Yansandan Najeriya suka yi musu a makon data gabata inda suka kashe sama da yan bindiga 250 a jahar Kaduna.
Daily Trust ta ruwaito yan bindigan sun kai wannan samame ne a ranar asabar 8 ga watan Feburairu a kauyen Gindin Dutse dake kusa da dajin Maidaro inda suka afka ma jama’an kauyen ta ko ina tare da bude musu wuta irin na mai kan uwa da wabi.
Wani mazaunin kauyen ya bayyana cewa shigarsu kauyen ke da wuya suka shiga harbin mai kan uwa da wabi, inda suka kashe mutane biyu, kamar yadda majiyar Legit.ng ta ruwaito.
“Ina cikin gonata a lokacin da wasu mazauna kauyen suka sameni suna fada min cewa yan bindiga fa sun shiga kauyen Gindin Dutse, kuma har sun kashe mutane biyu, kuma sun jikkata mutane biyu.” Inji shi.
Sai dai da majiyarmu ta tuntubi mai magana da yawun rundunar Yansandan jahar Kaduna, DSP Yakubu Sabo don jin ta bakinsa game da lamarin, sai ya bayyana cewa yana bukatar karin lokaci domin ya binciko.
A hannun guda kuma, fadar shugaban kasar Najeriya ta yi fatali da bayanan da kungiyar dattawan Arewacin Najeriya, Arewa Elders Forum fitar game da gwamnatin shugaban kasa Muhammadu Buhari, inda ta bayyana kungiyar a matsayin kungiyar mutum guda.
23 minutes ago 883 views
Dokar ta baci: Yansanda sun kama babura 320, yan Achaba 186 a jahar Katsina